Esmaspäeval, 16.05.2016 kell 17.00 avab GUDRUN HEAMÄGI (1989) Draakoni galeriis isiknäituse „Kõik mis on maa oli kunagi taevas“.
„Vanad nõukogudeaegsed 3D postkaardid, mille sisse skanneerisin ja värvideks lahutasin, ei töö¬tanud juba algusest peale – igal postkaardil on roheline ja punane vale nurga all nihestatud. Nen¬del fotodel on säilinud vaid tunnetus kaunitest purskkaevudest. Nad elavad koos skulptuuridega pargis. Mõned kujud annavad varju lindudele, kes sööstavad rohelusse. Võime näha pargis põõ¬saste taga seda kummalist mahajäetud monoliiti.
Aeg muutub, selles toimuvad ümberpaiknemised, meelevaldsed manipulatsioonid. Minu interpre¬tatsioon on aeg raamituna nelinurka, mille neli punkti on ürg-, antiik-, stalinismiaeg ja hetk, kus elame praegu. Nendest nõukogudeaegsetest postkaartidest lähtuvad kompositsioonid mängivad parki.
Ja kõik, mida küsime on: kas linnud mõistavad taevakehade liikumist, kui nad elavad pargi skulp¬tuurides.“
#000002
Gudrun Heamägi on visuaalkunstnik, kes kasutab oma töös peamiselt graafika ja foto vahendeid. Ta on lõpetanud Eesti Kunstiakadeemia graafika osakonna magistriõppe 2013. aastal. 2010. aastal täiendas ta end Aalto Ülikoolis, Soomes. Gudrun Heamägi on ofset lito-graafia töökoja „Ubu Noir“ liige aastast 2011.
#000003
Näitus “Kondori lend” Uue Kunsti Muuseumis
#000011